


Националният здравен портал стартира на 4 март

Система за национален здравен портал и електронни лични амбулаторни картони (ЕЛАК) стартира  на 4 март 2009 г. в България.
Тя бе официално въведена в действие лично от министъра на държавната администрация и административната реформа Николай  Василев и министърът на здравеопазването д-р Евгений Желев в присъствието на посланици на страните-членки на ЕС, правителствени лица и мениджъри на големите болници в страната.

Системата е разработена от международният специалист в здравеопазването InterComponentWare AG (ICW) и българския ИТ доставчик  Контракс, като основни партньори в Консорциум „Информационни технологии в здравеопазването"
На церемонията бяха връчени и електронните амбулаторни картони на първите потребители в България.
Събитието се състоя в 10.30 ч., 4 март, зала „Максима”, болница „Св. Екатерина”, София.

Здравният портал служи за вход към първите електронни лични амбулаторни картони (ЕЛАК) в България. 

Националният електронен здравен портал представлява интернет базирано решение, което събира и разпределя здравна информация между граждани, пациенти и медицински специалисти. Той ще обединява сектора здравеопазване чрез интернет и по този начин предоставя възможност за гражданите и медицинските специалисти ефективно да обменят информация без оглед на географско положение. 

Порталът ще бъде достъпен за всички български граждани като им осигурява достъп до актуална и точна здравна информация. Заедно с това ще дава възможност на медицинските специалисти да общуват и се консултират помежду си, независимо къде се намират.
Системата предвижда и въвеждане лични електронни здравни записи за 40 000 държавни служители в страната. Те ще бъдат интегрирани към електронния здравен портал, откъдето на практика ще става достъпа до здравния запис. Той представлява персонална уеб-базирана здравна база данни на пациента. В него се съхраняват пълната здравна документация като прегледи, епикризи, изследвания или имунизации.

Личният здравен запис, който ще бъде приложен в България, ще бъде изцяло съобразен със спецификата на местната здравна система. Към него ще има и спешен запис с информация за кръвна група, алергии, хронични заболявания, използвани лекарствени средства и информация за лица за връзка в спешни случаи. Потребителят има пълен контрол над своя личен електронен здравен запис. Той сам решава кой да има достъп, съхранява и променя информацията в него и кой може да я преглежда и използва.

В рамките на проекта консорциум „Информационни технологии в здравеопазването” ще направи интеграция на личния здравен запис с реално работеща система на общопрактикуващ лекар. За целта ще бъде използван продукта „Хипократ” на фирма Контракс, внедрен в по-голямата част от практиките на общо-практикуващите лекари в България. По този начин само с едно натискане на бутона за изпращане, лекарят с оторизиран достъп ще може да изпраща информация към здравното досие на пациента си и то още по време на преглед.
Увеличените интеграционни добавки за инвалиди вече се изплащат

Хората с увреждания получават вече интеграционните си добавки в новият им размер, това съобщи Незабравка Булянска, директор на Регионална дирекция “Социално подпомагане” Плевен. От тази година е увеличен размерът на гарантирания минимален доход, който е основа се изплащат по 13 лв. Увеличение има и в размера на добавката за деца с над 50% инвалидност. През миналата година на месец децата с увреждания са получавали 154 лв., а сега размерът на помощта е 168 лв.

В община Плевен инвалидите, които получават интеграционни добавки са 10 756 , а в областта над 24 000.

Кои чорапи опазват най-добре краката на хората с диабет? 
За да бъдат подходящи, чорапите трябва да отговарят на пет условия:

"Не трябва да бъдат скъсани на пръстите или на петите, за да не оставят кожата на съответните места оголена и незащитена от обувката. Голата кожа е подложена на повишен риск от протриване и съответно - от образуването на мазоли и рани. Дупките по чорапите са особено опасни, ако обувките са хлабави и деформирани.

• Чорапите трябва добре да прилягат на краката - без гънки, груби кърпежи и подгънати места. Всяка "гънка" е "чуждо тяло" в обувката и представлява повишен риск от нараняване на кожата в съответната зона.

• Чорапите не трябва да притискат краката (например стегнат ластик), защото това води до нарушаване на кръвотока и образуването на застойни отоци. Подутите крака по-трудно се наместват в обувките и това може да доведе до лесно протриване на кожата.

• Чорапите трябва да поддържат краката топли през зимата и сухи и проветриви през лятото. При студено време най-подходящи са естествените вълнени чорапи, които задържат топлината, но не и отделената от кожата влага. През летните горещини се препоръчват естествените памучни чорапи, защото в тях кожата "диша" - влагата от повишеното изпотяване не се задържа и не запарва. Особено важно е младите хора, които обичат спортните обувки тип "маратонки" да не ги носят с чорапи от изкуствени материи или на бос крак. Задържането на топлината и влагата в тези обувки поначало улеснява гъбичните инфекции. Образува се т. нар. "атлетично стъпало", за което е типично разраняването и гъбичните инфекции в зоните между пръстите, особено при горещо време.

• Чорапите трябва да се сменят и перат всеки ден!

Хората с диабетна невропатия трябва да знаят, че нарушената чувствителност на краката към болка може да доведе до сериозни проблеми. Мазолите и раните, дължащи се на "чуждо тяло" в обувката (камъче, стърчащо пиронче, нескъсен нокът, подгънат чорап или хастар, груби ръбове и кръпки), могат да се появят и прогресират без защитното усещане за болка.

За хората с диабетна невропатия е особено важно:

• да оглеждат ходилата си всеки ден с помощта на огледало или на друг човек;

• да се грижат за хигиената им;

• да проверяват вътрешността на обувките за "чужди тела";

• да се съобразяват с посочените изисквания към чорапите;

• да не предприемат самолечение на мазоли, деформирани или болни нокти ("касапница" в банята), а да потърсят медицинска помощ.

Тези съвети са необходими, за да помогнат на инвалидите да преминат през процеса на проверката за сигурност по летищата

Помнете, че винаги можете да поискате и може да бъде извършена уединена проверка.

Проверете дали лекарствата са етикетирани правилно (етикет, написан от специалист и който идентифицира лекарството или името на производителя или фармацевтичен етикет).

Препоръчва се да уведомите предварително авиокомпанията, с която ще летите, ако имате специални нужди или се нуждаете от помощ на летището.

Препоръчва се да уведомите предварително авиокомпанията, с която ще летите, ако се нуждаете от представител на авиокомпанията, който да ви придружи/помогне до вашия изход за самолета.

Препоръчва се да проверите в авиокомпанията ви относно процедурата за получаване на пропуск/разрешително за придружителя/помощника ви, за да ви придружи през контролния пункт за проверка на сигурността до вашия изход.

Ограничението за носене само на една чанта за ръчен багаж и на лична вещ (например дамска чанта или куфарче) за всеки пътник не се отнася за лекарства, оборудване, помощни средства за движение или помощни съоръжения за пътници с увреждания.

Помощни средства за движение и помощни съоръжения, които се разрешават през контролните пунктове за проверката за сигурност, включват: Бастуни, патерици, проходилки, протезни средства, ортопедичен апарат за тяло, инвалидни колички, тротинетки, средства за увеличаване на ръста, устройства за писане с брайлова азбука, плочи за писане и писци за писане, помощни животни и оборудване/материали за диабетици, както е посочено по-долу.

Хора с двигателни недъзи

Като преминете през контролния пункт за проверката за сигурност, не се колебайте да помолите служителя, извършващ проверката, да ви помогне по отношение на помощните средства за движение или предметите, които носите.

Ще ускорите процеса на проверката, ако уведомите служителя, извършващ тази проверка, за степента ви на инвалидност (напр. дали можете да ходите, да стоите или да си вдигате ръката).

Уведомете служителите, извършващи проверката, за специално оборудване или за средства, които ползвате, и къде се намира това оборудване върху вашето тяло. Това ще помогне на служителя, извършващ проверката, да бъде внимателен по отношение на това оборудване, ако е необходимо физическо претърсване.

Нека служителите, извършващи проверката, да знаят, ако не можете да си махнете обувките, когато е необходимо допълнителна проверка.

Ако не можете да си махнете обувките, помолете служителите, извършващи проверката, за помощ, ако е необходимо.

За да се ускори процесът, проверете дали всички чанти и вещи, които са окачени или поставени под или върху оборудването, са поставени на лентата на рентгеновия апарат за проверка.

Помолете служителя, извършващ проверката, да ви помогне за събирането на вещите, които носите, и помощните средства, след като проверката по рентгеновия апарат е приключила.

Хора с увреден слух

Ако процесът на проверка не ви е ясен, помолете служителя, извършващ проверката, да ви напише информацията или да гледа право във вас и да повтаря бавно .

Хора с увредено зрение

Помолете служителя, извършващ проверката:

Да обясни процедурите за сигурност 

Да опише каква е следващата стъпка 

Да ви каже къде се намира металният детектор 

Когато ще преминете през металния детектор 

Да ви каже, когато има препятствия, които трябва да избегнете 

Уведомете служителя, извършващ проверката, когато има нужда от някого, който да ви придружи по време на процеса на проверка. 

Уведомете служителя, извършващ проверката, ако проверката с рентгенови лъчи (например устройства за писане с брайлова азбука) може да увреди оборудването, което може да използвате. Поискайте средството да бъде визуално и физически проверено вместо проверка с рентгенови лъчи 

Да ви помогне да си вземете нещата, които носите, и помощното средство, след като приключи проверката с рентгеновите лъчи или физическата проверка. 

Да ви даде компютъра ви или други електронни вещи, които са изисквали допълнителна проверка. 

Да ви упъти устно към изхода за самолета, след като е приключил процесът по проверката.

Помощни животни и кучета-водачи

Няма документация, която изисква помощните животни да преминат през контролния пункт за проверка на сигурността.

Помощното животно/кучето-водач и неговите вещи изискват физическа проверка (т. е. дали те минават през металния детектор заедно, или животното върви пред или зад потребителя, като потребителят непрекъснато контролира животното, като го държи на каишка, сбруя/оглавник, и др.). 

Посъветвайте служителя, извършващ проверката, как най-добре да провери помощното животно или кучето-водач. 

Тази проверка включва: животното и неговите принадлежности (нашийник, сбруя, каишка, каиши на гърба, жилетка и др.). 

Помолете служителя, извършващ проверката, да не маха принадлежностите от животното в този момент на пътуването, тъй като това е знак за животното, че не е на работа. 

Помощните животни и кучетата-водачи не трябва да бъдат отделяни от техния стопанин.

Скрити увреждания

Пътниците със скрито увреждане могат, по тяхно желание, да уведомят служителите, извършващи проверката, че имат скрито увреждане и могат да се нуждаят от малко помощ или трябва да се движат по-бавно от другите.

Членовете на семейството или пътуващите придружители също могат да уведомят служителите, извършващи проверката, че те пътуват с някого, който има скрито увреждане, което може да накара това лице да се движи малко по-бавно, да се развълнува лесно и/или му е необходимо допълнително внимание.

Уведомете служителите, извършващи проверката, че имате специално оборудване, което не може да мине през рентгеновия апарат. Поискайте физическа или визуална проверка на оборудването ви вместо проверка с рентгенови лъчи.

Уведомете служителите, извършващи проверката, че искате да седнете, преди да е приключила проверката.

Диабетици

Уведомете служителя, извършващ проверката, че имате диабет и че носите необходимите ви лекарства и приспособления. 

Проверете дали инсулина (шишенца или кутия с ампули), инжектори, писалки, апарати за венозни вливания и предварително напълнени спринцовки са подходящо маркирани (професионално отпечатан етикет, идентифициращ лекарството, името на производителя или фармацевтичен етикет).

Няма ограничение относно броя празни спринцовки, които имате право да пренесете през контролния пункт за проверка на сигурността; въпреки това трябва да носите инсулин, за да пренесете празни спринцовки през контролния пункт.

Ланцети, глюкомери, ленти за тестване на кръвната захар могат да се внесат през контролния пункт за проверка на сигурността. 

Уведомете служителите, извършващи проверката, ако носите помпа за инсулин, и ги помолете да инспектират визуално помпата, тъй като не можете да я махнете от себе си.

Помпите за инсулин и консумативите трябва да се придружават от инсулин с професионално отпечатани етикети, както е посочено по-горе.

Ако е възможно, уведомете служителите, извършващи проверката, когато/ако в момента нивото на кръвната ви захар е ниско и се нуждаете от медицинска помощ.

Лица с пейсмейкъри

Препоръчва се лицата с пейсмейкъри да носят Идентификационна карта за пейсмейкър (ИД), когато се преминава през охраната на летището.

ИД карта за пейсмейкър обикновено се издава от вашия лекар или от болницата, в която ви е поставен имплантантът.

Тази ИД карта може да ви е от полза, когато се опитвате да преминете през охраната на летището.

Уведомете служителя, извършващ проверката, че имате имплантиран пейсмейкър, покажете на този служител вашата ИД карта за пейсмейкър, ако имате такава, и помолете служителя, извършващ проверката, да проведе личен обиск чрез опипване и потупване с ръце по продължение на тялото, вместо да преминете през рентгеновия апарат или да бъдете претърсен с палка.

Проверяващите ще търсят нарушения в производството на колбаси и сирена 
Започват хайки за лоши сирена и колбаси/Продължение от миналия брой/
Националната ветеринарномедицинска служба (НВМС) започва съвместни проверки с органите на прокуратурата в месо- и млекопреработвателните предприятия, търговската мрежа и складовите бази в цялата страна.

Целта на проверките е да се установи какви суровини и добавки се влагат при производството на продуктите и дали се спазват нормативните изисквания за безопасност на храните при производството, търговията и пускането на пазара на млечни и месни продукти. Ще се проверяват технологичните документации на предприятията, входящите и изходящите дневници за суровини и добавки и наличните количества суровини и добавки в складовете, съответствието между технологичната документация и етикетите на продуктите.

Към момента според регистъра на НВМС млекопреработвателните предприятия в страната са 245 на брой, месопреработвателните – 440, хладилните бази за съхранение на млечни и месни продукти и суровини са 116, а специализираните за търговия с храни от животински произход обекти са 1727.

Бе разпоредено на Окръжните прокуратури и на Софийската градска прокуратура да започнат проверки на производството на млечни и месни продукти.  Проверката започва "във връзка с публикации в медиите, в които се изнасят данни за масови нарушения в технологичния процес и за използване на недопустими суровини, съставки, добавки и други продукти при производството на малотрайни колбаси и храни от животински произход", . Съвместно с регионалните ветеринарно медицински служби и полицията прокурорите ще проверяват производствените обекти. 

